jkorsvik/nowiki_second_scrape_merged huggingface dataset:
Konfliktåret 1661

Konfliktåret 1661 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1661.


== Pågående konflikter ==
Den polsk-russiske krig (1654–1667)
Storfyrstedømmet Moskva på den ene siden
Det polsk-litauiske samvelde på den andre siden
Den russisk-svenske krig (1656–1661)
Sverige på den ene siden
Russland på den andre siden
Mandsjuinvasjonen av Kina (1618-1683)
Qing-dynastiet, Mongolene, Kongedømmet Joseon på den ene siden
Ming-dynastiet, Allierte jursjen-klaner, Kongedømmet Joseon, Mongolene. Nánmíng, Dōngníng, Zhou-dynastiet, (Shun-dynastiet) på den andre siden


== Hendelser ==
6. januar – Femte monarkiets menn (Fifth Monarchists) mislykkes i å ta kontroll over London. George Moncks regiment beseirer dem.
21. juni – Fred sluttes mellom Sverige og Russland i Kardis etter den russisk-svenske krigen (1656–1661). Stolbovofreden fra 1617 bekreftes.
6. august – Portugal og De forente Nederlandene undertegner freden i Haag, hvor Ny Holland blir formelt avgitt til Portugal av De forente Nederlandene.
14. august – Norge påbegynner byggingen av Fredriksten festning ved Halden ved den nye grensen mot Sverige, etter at Bohus fästning tre år tidligere har blitt svensk.
Sverige slutter forbund med Danmarks fiende i sør, hertugen av Holstein-Gottorp.
Det besluttes å rive Älvsborgfestning for å benytte steinen til Nya Älvsborg og Göteborg by.


== Fødsler ==
25. januar – Alexander zu Dohna-Schlobitten, tysk general (død 1728)
11. juli – Karl av Lothringen-Commercy, fransk feltmarskalk (død 1702)
15. juli – Pierre Le Moyne d'Iberville, militær helt i Ny-Frankrike (død 1706)
8. august – Johann Matthias von der Schulenburg, tysk riksgreve, offiser; feltmarskalk fra 1734 og kunstsamler (død 1747)
27. oktober – Fjodor Apraksin, russisk admiral (død 1728)


== Dødsfall ==
19. januar – Thomas Venner, en av Femte monarkiets menn (henrettet)
4. april – Alexander Leslie, skotsk soldat (født ca. 1580)
7. april – William Brereton, engelsk soldat og politiker (født 1604)
Parapilinurgus

Parapilinurgus er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.


== Utseende ==
Middelsstore, avlange, brunsvarte gullbasser. Oversiden er kledt med korte, brune, oppstående hår og har dessuten noen lyse flekker.


== Levevis ==
Disse artene er knyttet til maur og lever i maurenes tuer.


== Utbredelse ==
Slekten er utbredt i Sørøst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Cremastocheilini
Slekten Parapilinurgus Arrow, 1910
Parapilinurgus chinensis Krajcik, 2010
Parapilinurgus hiekei Krikken, 1977
Parapilinurgus inexpectatus Krajcik, 2010
Parapilinurgus masumotoi Nomura, 1977
Parapilinurgus variegatus Arrow, 1910


== Kilder ==
Nettside om gruppen, med bilder


== Eksterne lenker ==
(en) Parapilinurgus i Encyclopedia of Life 
(en) Parapilinurgus i Global Biodiversity Information Facility 
Parapilinurgus – detaljert informasjon på Wikispecies 
Bilde av Parapilinurgus variegatus
Cetoniidae på Encyclopedia of life
Heterogenius

Heterogenius er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.


== Utseende ==


== Utbredelse ==
Slekten er utbredt i Sentral-Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Cremastocheilini
Slekten Heterogenius Moser, 1911
Heterogenius alboguttatus Moser, 1916
Heterogenius albomaculatus Moser, 1911
Heterogenius angustatus Basilewsky, 1950
Heterogenius burgeoni Bourgoin, 1921
Heterogenius favosus Bourgoin, 1921
Heterogenius fossicollis Burgeon, 1934
Heterogenius lerui Antoine, 1993


== Kilder ==
Nettside om gruppen, med bilder


== Eksterne lenker ==
(en) Heterogenius i Encyclopedia of Life 
(en) Heterogenius i Global Biodiversity Information Facility 
Heterogenius – detaljert informasjon på Wikispecies 
Cetoniidae på Encyclopedia of life
Johan Gjøstein

Johan David Haslund Gjøstein (født 5. januar 1866 på Stord i Hordaland, død 15. februar 1935 i Stavanger) var en norsk skolemann og politiker, i tolv år stortingsrepresentant, først for Arbeiderpartiet, deretter Norges Socialdemokratiske Arbeiderparti.Gjøstein tok eksamen ved Stord seminar i 1884 og studentereksamen i Kristiania 1887. I 1888 dro han til USA, der han endte opp som redaktør av Dagbladet i Chicago. Tilbake i Norge i 1890 ble han lærer ved Stavanger folkeskole (Petri skole) og fra 1909 bestyrer ved Solvang skole. Fra 1921 til 1935 var han konstituert skoledirektør i Agder og Stavanger bispedømmer.Han var en sentral mann i politikken i Stavanger, og en drivende kraft da avisen 1ste Mai ble etablert i 1899. De første årene var Gjøstein bladstyrer og avisens faktiske redaktør. Han var blant stifterne av Stavanger sosialdemokratiske forening i 1892 og var med å stifte flere fagforeninger i byen. I mange år var han formann i Stavanger arbeiderparti og medlem av partiets landsstyre. Under stridighetene i Arbeiderpartiet var han en markert talsmann for høyrefløyen, og han fulgte Norges Socialdemokratiske Arbeiderparti etter partisplittelsen i 1921.Fra 1899 til 1931 var han medlem av bystyret i Stavanger, og fra 1902 til 1913 satt han i formannskapet. I årene 1911 og 1912 var han ordfører i byen. Han var lærerrepresentant i skolestyret 1896–1900 og hadde ellers en rekke lokale verv.Fra 1913 til 1924 var han stortingsrepresentant. Han ble valgt inn for Verket krets i Stavanger i 1906, men dette valget ble underkjent. Han ble så valgt inn for samme krets i 1913, 1916 og 1919, og deretter for kjøpstedene i Vest-Agder og Rogaland i 1922. Han var hele tiden medlem av kirkekomiteen / kirke- og skolekomiteen og dens sekretær 1919–21 og formann 1922–24. Etter at han gikk over til det nye sosialdemokratiske partiet i 1921, var han parlamentarisk leder for dette. I rikspolitikken markerte han seg spesielt som en forkjemper for enhetsskolen. 
Han var gift med Anna Gjøstein (1869–1956) og yngre bror til Ole Georg Gjøsteen (1854–1936). 
En statue av Johan Gjøsten er plassert på Gjøsteins plass i Stavanger. Statuen er laget av kunstneren Erik Haugland. Et bruddstykke av tidligere Oscars gate heter nå Gjøsteins gate; Ekteparet Gjøstein bodde i det som nå er nr 7.


== Bibliografi ==
Bør statskirken ophæves? Et indlæg i diskussionen om hvorvidt statskirkens ophævelse bør opføres paa Det Norske arbeiderpartis program (1918)
Gatenavn paa folkemaalet i Stavanger, Kommunalt tidsskrift, 1927.


== Referanser ==


== Eksterne lenker ==
(no) Johan Gjøstein hos Norsk senter for forskningsdata 
(no) Om Johan Gjøstein i Norsk biografisk leksikon
Blåblus

Blåblus var et svensk rockeband som ble dannet i 1973 med Björn Skifs som vokalist og frontfigur. Gruppen ble lansert internasjonalt under navnet Blue Swede. Deres gjennombrudd kom i 1974 med en cover på B.J. Thomas' låt Hooked On a Feeling som kom på førsteplass på Billboard-lista i USA. Sangen fikk også være med på soundtracket til Quentin Tarantinos film De hensynsløse. Gruppa hadde også en Topp-10 hit med Never My Love og de fikk også en hit med et potpurri av The Alive med The Hollies og "Hush" av Joe South. I 1975 sluttet Skifs i bandet for å gjøre solokarriere.


== Medlemmer ==
Björn Skifs - vokal
Micke Areklew - gitar
Bosse Liljedahl - bass
Janne Guldbäck - slagverk
Anders Berglund - keyboards
Ladislav Balaz - keyboards
Tommy Berglund - trompet, fløyte
Hinke Ekestubbe - saksofon
Pseudopilinurgus

Pseudopilinurgus er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.


== Utseende ==


== Utbredelse ==
Slekten er utbredt i Afrika, bortsett fra de nordlige og østlige delene.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Cremastocheilini
Slekten Pseudopilinurgus Moser, 1918
Pseudopilinurgus aciculatus Moser, 1918
Pseudopilinurgus cribrosus (Gory & Percheron, 1833)
Pseudopilinurgus erratus Krikken, 1980


== Kilder ==
Nettside om gruppen, med bilder


== Eksterne lenker ==
(en) Pseudopilinurgus i Encyclopedia of Life 
(en) Pseudopilinurgus i Global Biodiversity Information Facility 
Pseudopilinurgus – detaljert informasjon på Wikispecies 
Cetoniidae på Encyclopedia of life
Akers sogneselskap

Akers Sogneselskap er en av Norges eldste organisasjoner og ble stiftet 4. juni 1807. Akers sogneselskap er Norges tidligst etablerte sogneselskap. Sogneselskapet ble stiftet av John Collett, som var eier av Ullevaal gård. 
Sogneselskapet hadde som formål å fremme all næring og jordbruk innenfor Aker herred. I 1807 ble formålet beskrevet slik: 
«Efter Evne at medvirke til Aggers Sogns Vel saavel i sædelig som økonomisk Henseende». I 1868 ble formålet endret slik: «At virke for Fremme af Oplysning og Udvikling af Næringsveierne i Akers Herred». Senere ble formuleringen av formålet endret enda en gang til: «Selskabets Formaal er at virke for Fremme af Oplysning om Kultur, Historie og Traditioner knyttede til Akerbygden og dens oprindelige Bondebefolkning, som en viktig Del af Oslo Bys Identitet, og for Udvikling af Næringsveie der ivaretage det tidligere Akers Herreds rige Natur og Landskab, Historie og Traditioner». Aker herred ble innlemmet i Oslo kommune i 1948, og derfor er Akers Sogneselskap i dag mer som et sosialt og kulturelt nettverk mellom personer som stammer fra de gamle Akergårdene, 


== Kilder ==
Akers Sogneselskaps nettside https://web.archive.org/web/20140817052545/http://akerssogneselskap.org/historie.htm
Byarkivet http://www.byarkivet.oslo.kommune.no/OBA/privatarkiv/blank/51_sogneselskab.htm
Aleksandr Mogilnyj

Aleksandr Gennadijevitsj Mogilnyj (russisk:  Александр Геннадиевич Могильный, født 18. februar 1969 i Khabarovsk) er en tidligere sovjetisk/russisk ishockeyspiller. Han var aktiv fra 1986 til 2006. Han spilte 990 kamper i NHL for klubbene Buffalo Sabres, New Jersey Devils, Vancouver Canucks og Toronto Maple Leafs. Han ble olympisk mester i 1988 med Sovjetunionen og vant VM-gull i 1989. Han vant også Stanley Cup med New Jersey Devils i 2000.


== Meritter ==
OL-gull: 1988
VM-gull: 1989
Stanley Cup-seier med New Jersey Devils: 2000


== Referanser ==


== Eksterne lenker ==
(de) Aleksandr Mogilnyj – Munzinger Sportsarchiv 
(en) Aleksandr Mogilnyj – Olympedia 
(en) Aleksandr Mogilnyj – Sports-Reference (OL-resultater – arkivert) 
(en) Aleksandr Mogilnyj – National Hockey League (NHL) 
(en) Aleksandr Mogilnyj – Eurohockey.com 
(en) Aleksandr Mogilnyj – Hockeydb.com 
(en) Aleksandr Mogilnyj – Hockey-Reference.com 
(en) Aleksandr Mogilnyj – Legends of Hockey 
(en) Aleksandr Mogilnyj – Eliteprospects.com 
(en) Aleksandr Mogilnyj – Eliteprospects.com (personale)
Sagveien (Oslo)

Sagveien (1-23G, 8-36) er en gate i bydel Sagene i Oslo som går parallelt med Maridalsveien sør for Ring 2, via Beierbrua og videre til Maridalsveien nærmere Waldemar Thranes gate.
Sagveien er et gammelt veinavn etter sagbrukvirksomheten ved Akerselva.


== Langs gaten ==


=== Sagveien 8 ===
Oslo Museums museumsleilighet i Sagveien 8 er en treetasjers tømmerbygning med grunnflate 18 x 8 meter fra 1848 som Oslo Byes Vel eier. Gården ble bygget som arbeiderboliger for Graahs spinneri og kalles Brænna. Her er en 21 kvadratmeter leilighet innredet slik den kan ha vært rundt 1920, hvor Arbeidermuseet tilbyr omvisninger.

		


=== Sagveien 21 & 23 ===
Sagveien 21 ble oppført i 1860 og var tegnet av Oluf Roll. Bygningnen huset Graahs spinneri som var Norges fjerde tekstilbedrift og ble etterhvert slått sammen med nabobedriften Hjula Væverier i Sagveien 23 som ble oppført i 1854.

		


=== Sagveien 28 ===
Apotekergården i Sagveien 28 som ligger ut mot den brosteinslagte plassen ved Beierbrua, ble bygget i 1869/70 og huser idag Arbeidermuseet som viser industri- og arbeiderhistorie fra områdene langs Akerselva.


== Referanser ==
Dubno

Dubno (ukrainsk: Дубно) er en by ved elven Ikva i Rivne oblast (fylke) vest i Ukraina. Den er det administrative senteret i Dubno rajon (kommune), mens selve byen har status som egen rajon i oblasten. Under den kalde krigen lå Dubno flybase i byen. Byen har omkring 40 000 innbyggere (2012). 
Byen ble først nevnt i skriftlige kilder i 1099. Den fikk byretter i 1498. 
Dubno har jernbane, og gjennom Dubno går to europeiske motorveier, E40 og E85. I byen finnes et landsbygdsmuseum, et slott, fyrstene Ostrogskis palass, Ljubomirskij-palasset og andre arkitekturminnesmerker.


== Referanser ==


== Eksterne lenker ==
Offisielt nettsted 
(en) Dubno – kategori av bilder, video eller lyd på Commons 
(en) Dubno – galleri av bilder, video eller lyd på Commons
Multimediesøk

Multimediesøk lar en bruker stille spørringer (queries) i flere forskjellige datatyper, som tekst og andre multimedia formater.
Multimediesøk kan bli implementert med multimodale søkegrensesnitt, for eksempel grensesnitt som tillater spørringer ikke bare i form av tekst, men også av andre typer medier.
Vi kan skille imellom to hovedmetodologier i multimediesøk:

Metadatasøk: søket er gjort på de forskjellige lagene med metadata.
Spørring ved eksempel: Man stiller spørringer ved å gi en form for informasjon (for eksempel: et bilde, en film, eller en lydfil) for å finne lignende multimedie-filer.


== Metadatasøk ==
Søket er utført på laget av metadata som inneholder informasjon om multimediefiler. Metadatasøk er relativt enkelt, og er raskt og effektivt sammenlignet med søk på komplekse datatyper som film og audio. Dette er fordi det er et rent tekstsøk.
Det er noen forutsettninger for å kunne utføre metadatasøk:

Oppsummering av medieinnhold: Et utdrag av innholdet i mediefilen for å gi en beskrivelse.
Filtering av mediebeskrivelser: For eksempel å fjerne overflødig og gjentatt informasjon.
Kategorisering av mediebeskrivelser: Kategorisering inn i klasser for bedret effektivitet.


== Spørring ved eksempel ==
I spørring ved eksempel bruker man et tilsvarende element som det man leter etter, altså multimedie-innhold. Med andre ord, spørringen tar form av et medie. 
Søket utfores oftes ved å sammenligne metadata generert ved indeksering.

Bildesøk: Metadataattributter som farge og dimensjoner blir brukt for sammenligning.
Audiosøk: Metadataattributter som lengde og frekvens.
Videosøk: Kan sees på som en kombinasjon av bildesøk og audiosøk, da en video er en rekke bilder med eller uten et lydspor.


== Multimedie-søkemotor ==
Vi kan distingvere imellom to forskjellige typer søkemotorer innen multimediesøk:

Visuell søkemotor
Audio søkemotor


=== Visuell søkemotor ===
I denne kategorien for søk kan vi skille i mellom bildesøk og videosøk

Bildesøk: Hovedsakelig gjøres bildesøk med metadata, men det blir mer og mer normalt å bruke spørring ved eksempel. For eksempel QR-strekkoder.
Videosøk: Videoer kan bli søkt etter ved hjelp av enkel metadata, som beskrivelser og lignende, eller ved mer kompleks metadata, som lengde og bildekvalitet. Det er også normalt å benytte Audio søkemotorer på lydsporet til videofiler.


=== Audio søkemotor ===
Det er flere møter å utføre søk på audiofiler:

Metadata: Spørringer utført på metadata lagret om lydfilene. Dette kan være metadata generert ved indeksering, som lengde og lydkvalitet, eller metadata generert av andre bruker, som for eksempel tagging og beskrivelser.
Spørring ved eksempel: Å søke etter audiofiler ved å bruke lydfiler lignende det man søker etter.


== Se også ==
Informasjonsgjenfinning
Gaske-laanten sijte

Gaske-laanten sijte eller Færen reinbeitedistrikt er en sørsamisk sijte og et reinbeitedistrikt nord for E14/Stjørdalselva og sør for Verdalselva, i kommunene Meråker, Stjørdal, Levanger og Verdal i Nord-Trøndelag.Sijten dekker et område på 2 429 km² og har inntil 1 600 rein. Det er fire andelseiere i sijten. Sør for distriktet ligger Saanti sijte, i nord ligger Skæhkeren sijte; i nordøst grenser distriktet såvidt til Kalls sameby på svensk side. Årsrytmen i beitemønsteret i området går øst-vest; med vår-, sommer- og høstbeiter i øst, og vinterbeiter i vest. Det meste av reindriften foregår innenfor Meråker og Verdal kommuner, fordi det er her man finner høgfjellsområdene mot svenskegrensen. I noen deler av 1900-tallet har reinflokkene vært sammenblandet med rein fra Kalls sameby.Den sørsamiske navnet gaske laante betyr «det midterste landet» eller «landet i mellom», mens det norske navnet viser til innsjøen Feren som ligger i Meråker og Verdal. Navnet skrives Gaske-laante i nominativ, og med en tilføyd genitivs-n i sammenstillinger som Gaske-laanten sijte. Reindriftsforvaltningen bruker formen Gasken-Laante.I reindriftsagronomens rapporter er det notert 14 reindrivere i distriktet i 1889. I 1890-årene bodde Daniel Mortenson og hans familie her. Margrete Kreutz er fra dette området. Fra 1921 var familiene Nursfjell og Stenfjell sentrale i reindriften i området. I løpet av 1900-tallet har det vært relativt stor utskifting av driftseneheter i området; mange har drevet her en periode og flyttet videre til områder i sør eller nord. Sijten har over tid hatt store utfordringer med mange og store inngrep i sine beiteområder. Dette gjelder kraftutbygginger, vei- og hytteutbygginger. Distriktet var en av de første i det sørsamiske området til å få registrert kulturminner.


== Referanser ==
Xylocopa violacea

Xylocopa violacea er en stor, svart bie.
Voksne individer er 20–23 mm lange. Thorax er dekt av svarte hår, mens det er mindre hår på abdomen. De mørke vingene skinner i blått. Den er varmekjær og trives i steppelignende områder. Hunnen bygger bol og legger egg i stubber og hule trær.
Den er utbredt i Europa, Nord-Afrika og Vest- og Sentral-Asia. Nordgrensa for arten har tidligere vært lengst sør i Tyskland og sørøst i Slovakia. Klimaendringer gjør at den finnes lenger mot nord enn tidligere, og den formerer seg nå i England. Den er funnet i Danmark, Sverige og Finland, men er aldri sett i Norge.


== Kilder ==
J. Zahradník og M. Chvála (1991). Teknologisk forlags store bok om insekter. Oslo. s. 448. ISBN 82-512-0354-6. 
H.B. Madsen m.fl. (2015). «Tre nye arter af bier for den danske fauna (Hymenoptera, Apoidea)» (PDF). Ent. Meddr. København. 83: 21–29. ISSN 0013-8851. Arkivert fra originalen (PDF) 7. februar 2016. 
J. Banaszak, W. Banaszak-Cibicka og L. Twerd (2019). «Possible expansion of the range of Xylocopa violacea L. (Hymenoptera, Apiformes, Apidae) in Europe». Turk. J. Zool. 43. ISSN 1303-6114. doi:10.3906/zoo-1812-6. 
«Honey monster: watch out for the violet carpenter bee». The Independent. 17. mars 2007. Besøkt 29. januar 2016. 
«Holzbiene». Natur-Lexikon.com. Arkivert fra originalen 4. mars 2016. Besøkt 29. januar 2016. 


== Eksterne lenker ==
(en) Xylocopa violacea i Encyclopedia of Life 
(en) Xylocopa violacea i Global Biodiversity Information Facility 
(sv) Xylocopa violacea hos Dyntaxa 
(en) Xylocopa violacea hos Fauna Europaea 
(en) Xylocopa violacea hos ITIS 
(en) Xylocopa violacea hos NCBI 
(en) Kategori:Xylocopa violacea – bilder, video eller lyd på Wikimedia Commons 
(en) Xylocopa violacea – galleri av bilder, video eller lyd på Wikimedia Commons 
Xylocopa violacea – detaljert informasjon på Wikispecies
Farvergade

Farvergade  er en gate i Københavns Indre By som støter opp til Rådhuspladsen / den nye Regnbuepladsen og Vester Voldgade i vest, samt til Hestemøllestræde, Kompagnistræde og Gåsegade i øst.


== Farvergården ==
I 1560 ble her på initiativ av kong Frederik II opprettet et farveri, på omtrent samme sted som Vartov ligger i dag. Det ble innkalt ekspertise fra Tyskland, men som årene gikk, viste farveriet seg å vær en dårlig forretning for kongen. Omsider ble bedriften solgt til astronomen Tycho Brahe, som i forveien hadde en gård ved siden av. Brahe forpliktet seg til å innrette en særlig farveribygning ut til vannet, samt til å holde en bolig for farvermesteren. Til gjengjeld ønsket han å bruke den stenskansen som støtte opp til Farvergården som observatorium. Brahe og hele hans familie, tjenere, kolleger og alskens utstyr, oppholdt seg her fra han forlot Hven i 1597, til han reiste for godt fra Danmark i 1599.


== Vartov ==
Siden fungerte gården i en periode som fengsel, for i 1665 å overgå til stiftelsen Vartov, som pleiehjem for fattige og syke. Da bygningene var blitt i så dårlig stand at de var blitt ubeboelige, fikk byggmester og arkitekt Johan Cornelius Krieger i oppgave å reise nye. Dette foregikk i årene 1724–29, hvoretter Philip de Lange utvidet mot Farvergade i årene 1743–44.Blant Vartovs mange beboere og pasienter, kan nevnes billedhuggeren Thorvaldsens islandske far Gottschalk Thorvaldsen. Professor og prest Poul Egede – sønn av Grønlands misjonær Hans Egede – flyttet inn på Vartov i 1770. N. F. S. Grundtvig var prest i Vartov Kirke fra 1839 til sin død i 1872.Omkring århundreskiftet 1900 var Farvergade beryktet for vertshusliv og prostitusjon. Etter opphevelsen av de offentlige bordellene i 1906, ble  det fremsatt forslag om å innlemme hele gaten i Kompagnistræde. Gatenavnet ble dog reddet i borgerrepresentasjonen.


== Referanser ==
Andersdalelva

Andersdalelva er ei elv i Tromsø kommune i Troms og Finnmark. Elva er 16,2 km lang, og har et nedbørfelt på 44,06 km². Middelvannføringen ved munningen er 2,37 m³/s.Elva har utløp fra Tindvatnet (716 moh.), mellom Svartnestinden og Sultindan. Den renner først mot vest og faller bratt ned mot Skaret, øverst i Andersdalen, og renner deretter i hovedsakelig nordvestlig retning gjennom dalen. Den største sideelva er Tverrelva, som kommer inn fra øst. Elva munner ut ytterst i Balsfjorden ved bygda Andersdal, som ligger på begge sider av elvemunningen. Fylkesvei 294 krysser over elva ved munningen.Andersdalselva har ingen laksebestand, men en liten bestand av ørret.


== Referanser ==
FMECA

Failure mode, effects, and criticality analysis (FMECA) er en metodikk for å kartlegge hvilke måter et utstyr, en prosess eller lignende kan feile på, hvilken effekt det har lokalt og globalt samt kritikaliteten av denne feilen. Kritikalitet er her definert som en kombinasjon av konsekvens og hyppighet.Som et designverktøy kan FMECA anses som nødvendig, men utilstrekkelig for et sikkert design. Hovedinnvendingen er at metoden forutsetter et perfekt vedlikeholdssystem der alle feil blir funnet og reparert umiddelbart etter at de har skjedd, og at en derfor bare kan få en feil om gangen. Det er ikke tilfellet i praktisk anvendelser.


== Referanser ==


== Eksterne lenker ==
FMECA - Warwick Manufacturing Group
US Army FMECA
Svartevatn-magasinet

Svartevatn-magasinet er et kunstig reguleringsmagasin på grensa mellom Rogaland og Agder. Magasinet ligger øverst i Sira-vassdraget, og demmes opp av den 129 meter høye steinfyllingsdammen Svartevassdammen. Oppdemmingen har ført til at de tidligere vannene Ytre Storevatnet, Hyttevatn, Store og Litla Auravatnet, Lonevatnet, Svodhellervatnet og Svartevatn alle har flytt sammen til ett stort magasin. Den tidligere turistforeningshytta Lysebu lå i fjellområdet som ble lagt under vann.
Sjøen er magasin for Duge kraftverk, og reguleres 119 meter mellom høyeste og laveste vannstand.


== Referanser ==
Skandia Cup

Skandia Cup er en fotballcup for barn og unge i Trondheim som har vært arrangert hvert år siden 1975. Arrangør er SK Freidig. Turneringen er norges nest største fotballturnering, bare overgått av Norway Cup. Hovedarena er Lade idrettsanlegg, og finalene spilles på Lerkendal.
Fra 2 klasser, lilleputt og smågutter i 1975 med 126 deltakende lag, var det i 2013 732 lag fordelt på 12 klasser i hovedturneringen og 8 i miniturneringen.
Skandia Cup mottok Trondheim kommunes kulturpris for 2016.


== Referanser ==


== Eksterne lenker ==
Turneringens hjemmeside